open-index/open-wikipedia-markdown huggingface dataset:
Melanochromis

D' **Melanochromis** (Griachisch: „melan(os)“ (μέλας) = schworz(er); *[[Chromis]]*; Gottung vo Riffschrotzner, in derer friara aa d' Buntbarsch bschriem worn hand) is a Gottung vo afrikanische Buntbarsch (Cichlidae). Se hand durchsetzungsstorke Mbuna, vo denen s Gmoasaume Merkmoi da schlaunke launge Kerper und d' Längsstroaffung is. Se leemd endemisch im Malawisee in ostafrika und ghern za de ans Biotop vo da Fejskysten bundernen Mbuna. Wia ba da eng vawaundten Gottung *[[Pseudotropheus|Pseidotrofeus]]* haum oj *Melanochromis* greesserne, zwoaspitzige, aisserne Kiaferzänd, wobei d' innern Kiaferzänd kloah und dreispitzig hand. Ba de *Melanochromis*-Oarten hand d' Schlundzänd oierdings greesser, ausserdem haums wenger.

Oj *Melanochromis* hand Majbriater und haum an seer storken Sexualdimorphismus, des hoasst d' Manderl und d' Weiwerl schaung unterschiadlich as.

## Oarten

* Tyrkisgoidbuntschrotz (*Melanochromis auratus*) (Boulenger, 1897).
* *[[Melanochromis baliodigma]]* Bowers & Stauffer, 1997.
* *[[Melanochromis benetos]]* Bowers & Stauffer, 1997.
* *[[Melanochromis brevis]]* (Kullander, 1980).
* *[[Melanochromis chipokae]]* Johnson, 1975.
* *[[Melanochromis cyaneorhabdos]]* Bowers & Stauffer, 1997.
* *[[Melanochromis dialeptos]]* Bowers & Stauffer, 1997.
* *[[Melanochromis elastodema]]* Bowers & Stauffer, 1997.
* *[[Melanochromis heterochromis]]* Bowers & Stauffer, 1993.
* *[[Melanochromis interruptus]]* Johnson, 1975.
* *[[Melanochromis joanjohnsonae]]* (Johnson, 1974).
* *[[Melanochromis johannii]]* (Eccles, 1973).
* *[[Melanochromis lepidiadaptes]]* Bowers & Stauffer, 1997.
* *[[Melanochromis loriae]]* Johnson, 1975.
* *[[Melanochromis melanopterus]]* (Trewavas, 1928).
* *[[Melanochromis mellitus]]* Johnson, 1976.
* *[[Melanochromis parallelus]]* Burgess & Axelrod, 1976.
* *[[Melanochromis perileucos]]* Bowers & Stauffer, 1997.
* *[[Melanochromis perspicax]]* (Poll, 1943).
* *[[Melanochromis robustus]]* (Kullander, 1986).
* *[[Melanochromis simulans]]* (Regan, 1922).
* *[[Melanochromis vermivorus]]* Trewavas, 1935.
* *[[Melanochromis xanthodigma]]* Bowers & Stauffer, 1997.

## Quejn
* Günther Sterba: *Süsswasserfische der Welt*, Urania-Verlag, 1990, ISBN 3-332-00109-4
* Fishbase Valid Species of the Genus ''Melanochromis''

## Auhmerkunger


## Netz
Café Museum

**Café Museum** is a Kafäähaus in Wean, des wos 1899 aufgmocht hod. De unspringliche Innenausstottung is vaum Adolf Loos. Des Café is schnö zu an Treffpunkt fia Weana Kinstla wuan. Es liegt in da Operngossn und damit in da Näh vaum Noschmoakt, vaum Koalsplotz und vau da Secession im easchtn Weana Gemeindebeziak Innare Stod.

De Ausstottung vaum Cafés hod si bei da Eaeffnung 1899 duach bsundare Schlichtheit und Sochlichkeit vaum dekorativn Stü vau de aundan Kafäähaisa obghom. Dazua haum a Einrichtungen vau da legendean Firma Thonet gheat. Dea Stü hod in Café in Spitznauman „Cafe Nihilismus“ eintrong.

Zu de Staumgäst vaum Café haum u. a. da Peter Altenberg, da Alban Berg, daa Hermann Broch, da Elias Canetti, da Gustav Klimt, da Oskar Kokoschka, da Karl Kraus, da Franz Lehar, da Robert Musil, da Leo Perutz, da Joseph Roth, da Roda Roda, da Egon Schiele, da Georg Trakl, da Otto Wagner und da Franz Werfel gheat.

## Literatua
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;539.
* Hans Veigl: *Wiener Kaffeehausführer*. Kremayr und Scheriau, Wean 1994, ISBN 978-3-218-00587-6.
* Bartel F. Sinhuber: *Zu Gast im alten Wien. Erinnerungen an Hotels, Wirtschaften und Kaffeehäuser, an Bierkeller, Weinschenken und Ausflugslokale*. Amalthea, Wean 1997, ISBN 3-85002-409-1.

## Im Netz

* Netzspräsenz vaum Café Museum
* Webpräsenz des Café Museum 2003 bis 2009 (Loosrekonstruktion) (Version ausm *Internet Archive*)
* Ute Woltron: Eine Loos-Fälschung. Das umgebaute Café Museum. ORF, *Ö1*, *Diagonal – Radio für Zeitgenossen*
* planet-vienna.com – Café Museum
* soma-morgenstern.at – Café Museum (PDF-Datei)

## Beleg
* Café Museum in da deitschn Wikipedia.
Adolf Loos

**Adolf Loos** (* 10. Dezemba 1870 in Brünn; † 23. August 1933 in Koiksbuag, des wos heit zu Wean gheat) woa a estareichischa Architekt und Architekturtheoretika. Ea güt ois Pionia vau da modeanan mittleiropäischn Architektua.

Längare Zeit hod da Loos vua oim Innenarchitektua gmocht, zum Beispü s fias Café Museum. Sei easchts und aa bekauntastes Bauweak is des Looshaus aum Michaelaplotz, des wos duach sei ornamentlose Fassadn in da domolign Zeit fia große Aufregung gsuagt hod. Zweng de föhlandn Fenstagsims hods in Spitznaumen *Haus ohne Augenbrauen* griagt.

## Im Netz

* 
* 
* 
* Rainer Schützeichel: Adolf Loos (1870–1933). Leben und Werk.
* Haus Müller in Prag mit vielfältigen Innenansichten, Panoramen und Modellen (Sprache: Tschechisch und Englisch)
* Adolf Loos – Pläne, Schriften, Fotografien www.wienerarchitektur mit Slideshow
* Andreas Weigel: Pyjama und Verbrechen. Warum Adolf Loos wegen Kindesmissbrauch angeklagt wurde und mit einer bedingten Haftstrafe davonkam.  „Die Presse“. „Spectrum“. 16./17. August 2008.
Hemadlenzn

**Hemadlenzn** oda **Hemadlenzen** nennt man an Faschingsumzug in da obaboarischn Stod Dorfen am narrischn Pfinzda. Da Hemadlenzn-Umzug wead seit eppa 100 Joar duachgfiat. Rund 1000 Dorfena Biaga ziagn in weissn Nachthemadn, weissn Untahosn und Zipfemitzn singend und feiand duach de Innenstod.

In an Kefig wead da Winta in da Gstoit vo ana Strohpuppm ban Umzug mitgfiat. Nachm Rundgang duach de Stod wead de Hemadlenz-Puppm, kuaz vor Zwejfe am Marienplotz ghengt, vabrennt und so da Winta austriebm. Dabei wead gjubet und de Dorfena Noarnhymne gsunga.

Am "Dorfena Nationalfeiadog" hom olle Schuin zua.

## Begriff
Da Begriff Hemadlenz moant in Oidbayern an Menschn, dea wo nua a Hemad ohod. Lenz kimmt dabei vom Nama Lorenz bzw. Laurentius. Dees hod woascheinli mitm Hl. Laurentius z doa, dea wo oft nua im Hemad doargstejd wead.

## Beleg


## Im Netz
* https://web.archive.org/web/20170912042812/http://hemadlenz.de/
Boarische Staatsbibliothek

De **Boarische Staatsbibliothek**, amtli *Bayerische Staatsbibliothek* (BSB) in Minga is de zentrale Landesbibliothek vom Freistaat Bayern und oane vo de wichtigstn eiropäischn Universalbibliothekn. Se hot an Wöitrang ois intanationale Forschungsbibliothek, mit uma 9,66 Millionen Bändn (Stand 2010). Außadem hot se in ihrm Oitbestand oane vo de wichtigstn Handschriftnsammlungen af da Wöit, de umfangreichste Sammlung vo Inkunabeln in Deitschland, sowia zoireiche weitare bedeitnde Sondasammlungen.

## Beleg


## Im Netz
* Hoamseitn
Dorfen

**Dorfen** is a Stod im obaboarischn Landkroas Arrdeng.

## Eadkund

Dorfen liegt im Toi vo da Isen eppa 50&nbsp;km estli vo Minga und eppa 20&nbsp;km estli vo da Kroasstod Arrdeng. Mit oana Fläch vo eppa 100&nbsp;km² is Dorfen flechnmeesi de viatgresste Stod vo Obabayern - nua Minga, Beilngrias und Inglstod hom a gressane Fläch.

## Sengswiadigkeitn

* Dorfna Innenstod (oglegt im 13. Joarhundat) 
* Dorfna Krippm: Gliadapuppm mid Schnitzkepf vo 1720, restauriat 1990-1995. (Wead zua Weihnachtszeit in da Kira Maria Dorfen afgstejt.)


Datei:Dorfen Marktplatz Kirche.jpg|Kira St.&nbsp;Vitus am Moaktplotz
Datei:Dorfen Markt Bürgerhäuser.jpg|Biagaheisa am Moaktplotz
Datei:Dorfen_Isener_tor.jpg|Isena Tor zan Moaktplotz
Datei:Dorfen_Tor.jpg|Kirator vom Moaktplotz


## Berihmtheitn

* Cleo Kretschmer, Schauspuiarin, lebt in Dorfen
* Jochen Mass, Autorennfoahra
* Alfred Mittermeier, Kabarettist
* Michael Mittermeier, Komika, Komediant
* Xaver Terofal, Schauspuia
* Robert Zollner, Bassist vo da Band Gsindl

## Beleg


## Im Netz

* 
*
Julidochromis dickfeldi

Da **Dickfëd Schlånkbuntbarsch/schrotz** (dt.: *Dickfelds Schlankcichlide*, wiss. N.: *Julidochromis dickfeldi*) is a afrikanische Buntbarschoart, dé bisher glaé an sidwestlichn Taél vom Tanganjikasee in Sambia noochgwisn worn is. Dé Fiisch leem iwerm stoaning óder fësing Untergrund in aner Diaffm bis 35 Meter. Sé vasteggan sé in Hën und Spoitn bzw. léeng do eanare Oa ob. Dé Norung bsteet haptsechli as gloane Kreebsviicher.

## Merkmoie
Dé Fiisch daraéchan a Gress voh guede 11&nbsp;cm, d'Grundforb vam Kerper is beige. A'da Saétn hand draé wogrechte, schworze Linien, dé éntweder durchgehand óder unterbrocha sah kenna, je noch'm Exemplar. Dé Flóssen kennan blau schimmernde Seime óder Bunktalmuster hom. Unter dé Aung, af da Kiamendéggén und af d'Saétn kennan sé eemfois blau iarisiarerde Zoachnungan findn.

## Belég
* Hans-Joachim Herrmann: *Die Buntbarsche der Alten Welt - Tanganjikasee*. Ulmer Verlag, Stuttgart 1990, ISBN 3-8001-7940-7.
* Artike iwa Tanganjika-Cichliden ba ''The Cichlid Room Companion''
St. Michael (Minga)

De katholische Jesuitenkirch **St. Michael** in Minga is im Erzengl Michael gweiht und steht stilistisch am Ibagang vo Renaissance und Barock. Vui von de Bauideen san vom „Il Gesù“, da remischen Muadakirch vo de Jesuitn ibanumma worn. So is de Münchna „Michaelskirch“ vorbuidgebnd fir vui andre barocke Kirchn im deitschsprochign Raum worn. St. Michael is aa s geistliche Zentrum vo da *Gegnreformation* in Bayern gwen.

De Kirch steht in da Fuaßgängazone, ebba in da Mitt zwischn Marienplotz und Stachus im Kreizviatl.

## Literatua
* 
* 

## Im Netz

* Hoamseitn
* muenchen.de: Jesuitenkirch St. Michael
Willy Sagnol

Da **William „Willy“ Sagnol** (* 18. März 1977 in Saint-Étienne) is a ehmoliga franzesischa Fuaßballa und mittlawein Verbondsfunktionär. Von 2000 bis 2009 hot er beim FC Bayern gspuit. Davor is er scho bei da AS Saint-Étienne und da AS Monaco gwen. Außadem hot er aa fir de franzesische Nationalmannschaft gspuit.

## Im Netz

* 
* Willy Sagnol auf kicker.de
* Karambolage-Sondasendung iban Willy Sagnol bei arte
Café Prückel

S **Café Prückel** (friacha: **Café Lurion**) is a Kafäähaus auf da Ringstrossn in Wean. Es liegt aun da Eckn Stubnring und Dr.-Karl-Lueger-Plotz im 1. Beziak Innare Stod gengiwa vaum *Museum fia aungwaundte Kunst* und vaum Stodpark. Des Bsundare is de Einrichtung im Stü vau de 1950a Joa. Es steht unta Denkmoischutz.

## Spezialitätn

Des Kafää wiad vua oim vau Weanan bzw. Studentn vau da Uni fia aungwaundte Kunst frequentiat und weniga vau Touristn.

Aun bestimmtn Wochndogn wiad a bsundas Programm aunbotn: z.&nbsp;B. Klaviamusik, Liadaomde oda Literatualesungen.

Nem de Kafääspezialitätn gibts aa woame Speisn und an Haufn Möhspeisn, de wos söwa heagstöd wean.

De Kafää-Spezialität vaum Haus is da *Prückel Creme*, a klaana Schwoazza (Mokka) mit Schlog.

## Literatua

* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;539f.
* Hans Veigl: *Wiener Kaffeehausführer*. Kremayr und Scheriau, Wean 1994, ISBN 978-3-218-00587-6.
* Bartel F. Sinhuber: *Zu Gast im alten Wien. Erinnerungen an Hotels, Wirtschaften und Kaffeehäuser, an Bierkeller, Weinschenken und Ausflugslokale*. Amalthea, Wean 1997, ISBN 3-85002-409-1.
* Ernestine Stadler, Frank Taubenheim: *Echt wienerisch: Über Leute und ihre Läden in Wien*. Europäische Verlagsanstalt, Hamburg 2005, ISBN 3-434-50597-0.

## Beleg

* Café Prückel in da deitschn Wikipedia

## Im Netz

* Café Prückel – offiziölle Netzseitn
* Fotoreportage iwas Café
* Café Prückel bei kulturverein.at
Fasnatziestag

Da **Fasnatziestag** z Obastaffa im Allgai is a Brauch, wo jeds Joar am Faschingsdiensdog ("Fasnat- Ziestag") stottfindd. Im Zentrum steht a Umzug.

Es gibt z Fasnatziestag z Obastaffa oba koane Maschkaradn. De Bewohna ziagn mit Trachtn, Fahnaschwinga und ana komischn Gstoit, in Butz duachn Ort. Im Grund is des koa Faschingsfest sondan a Eainnarung an de letzte Pestepidemie.

Dees Fest fangt mit an Fahnaumzug o. Da Butz, de Noarngstoit vo Obastaffa, geht mit an Besn vorn weg und keart ois zamm. Nacha gehts in de Kiach zu Eainnarung an de Fahnastiftung duachn Graf Hugo vo Königsegg 1635. Z Middog gibs a Middogsmoi und an Danz in de Wiatschoftn. Um 15 Uhr is Ma- und Wibertour: D Buaschn und Deandln ziang duachn Ort. Z letzt muass da Butz an symbolischn Pestdod steam und wead weggadrogn.

## Im Netz
*Seite des Marktes Oberstaufen zum Fasnatziestag
Hårt im Zillatåi

**Hårt im Zillatåi** a gnonnt Hocht oda Hart isch a kluane Gmoa im Bezirk Schwåz im Zillachtol.
## Geografie
Hårt isch auf da sognonntn Sunnseitn vun Zillachtol gleich wia Stumm, des isch de Nåchbårgmoa.De Berg vu Hårt sen:
* Da Hamberg
und
* Es Wiedersbergerhorn

### Nåchbårgmeinden vu Hårt
* Stumm
* Fiegn (Fügen) 
* Brugg (Bruck am Ziller)
* Alpbach

## Turismus
Håcht håt a poor Gasthäusa und Hotels wia:
* Hotel Hoppet
* Almdiele

## Im Netz

* Geschichte-Tirol: Hart im Zillertal
*
Weibafosching

Mitn **Weibafosching**, aa **narrischa Pfinzda** oda **Weiberfaasnet** (Schwobm), fangt in Bayern und Östareich da eigentliche Fosching o. Da "narrische Pfinzda" is da ("unsinnige") Donasdog vor Aschamittwoch.

Am narrischn Pfinzda gibts in da Regl koan Umzug (Ausnohm: Hemadlenzn). Gfeiat wead kostimiat in da Wiatschoft oda af da Stross. An dem Dog is a oida Brauch, dass de Weiba dena Monna de Krawattn ois Mochtsymboi obschneidn. Dafia weans oft mit an Bussal entschedigt. Im Rheinland is *Weiberfastnacht* sogor a inoffizieja Feiadog, de moastn Leidln orbatn do gor ned.

## Literatua
* Petra Pluwatsch: *Weiberfastnacht – Die Geschichte eines ganz besonderen Tages.* KiWi, Köln, ISBN 978-3-462-03805-7.
Marienplatz (Minga)

Da **Marienplatz** (münchnarisch/mingarisch: *Marienplotz*) is da zentrale Plotz vo da Mingara Innenstod und Middlpunkt vo da Fuaßgängazone.

## Log

Da Marienplotz liegt in da Oidstod am Kreizungspunkt vo d'zwoa Haptaxn, vo da Ost-West-Axn zwischn Isartor und Koarlstor, d'wo amoi a Tei vo da Soizstross wor und vo da Sid-Nord-Axn zwischn im Sendlinga Tor und im ehemolign Schwabinga Tor. Im Nordn vom Marienplotz liegts Neis Rathaus, im Ostn s'Oide Rathaus, im Sidn und Westn gibts G'scheftshaisa und Wiatschoftn. Da Plotz is ebba 100 Meta lang und ebba 50 Meta broad.

## Im Netz

* Marienplotz Panorama
Herzoglichs Georgianum

As **Herzogliche Georgianum** in Minga is - noch'm remischn Almo Collegio Capranica - as zwoatejdasde katholische Priestaseminar af da Wejd. As Gebaide vom Priestaseminar is in da Ludwigstroß gengiwa vom Haptgebaide vo da Ludwig-Maximilians-Universitet und is aa vom Hofarchitektn Friedrich von Gärtner entworfn worn.

## Im Netz
* Hoamseitn vom Georgianum
Pius VIII.

**Pius VIII.**, biagalich: **Francesco Saverio Castiglioni** (* 20. Novemba 1761 in Cingoli bei Ancona; † 30. Novemba 1830 in Rom), is vo 1829 bis 1830 Popst gwen, ois Nochfoiga vom Leo XII..

## Im Netz

* Catholic Encyclopedia (englisch)
Café Diglas

S **Café Diglas** is a traditionsreichs Weana Kafäähaus in da Woizäun im 1. Beziak Innare Stod.

## Gschicht
1923 is des Café Diglas vaum Briadaboa Diglas in da Woizäun 10 grindt wuan. Vuahea hods scho do des *Café Royal* und späda des *Piccadilly* gem. Gäste vaum Café Diglas woan zoireiche Künstla und Politika, unta aundam da Franz Lehár, da Karl Farkas, da Heimito von Doderer und da junge O. W. Fischer. Seit 1964 is da Betrieb ois Café-Restaurant gfiat wuan. 1988 - noch da Renoviarung - is ma zum klassischn Eascheinungsbüd vaum Weana Kafäähaus zruckgaunga.

## Beleg


## Literatua
* Hans Veigl: *Wiener Kaffeehausführer*. Kremayr & Scheriau, Wean 1994, ISBN 978-3-218-00587-6.
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;534.

## Im Netz
* Netzseitn vaum Café Diglas
* s Café Diglas auf de Seitn vau Planet Vienna
Skilandis

Da **Skilandis** oda **Kindziuk** is a gsöchte Presswuascht aus Litaun.

Dazua vawendt ma  Fleischstickln, Speeg, Soiz, Pfeffa und Knofe. De Masse wiad traditionö in an Saumogn oda a Schweinsblosn gfüd, heit aa in andare Wuaschthaidln. Dann wiad de Wuascht drickat und nochhea gsöcht, owa ned kocht. De Heastölung is sea aufwendig. De Wuascht is duach de Oat und Daua vo da Reifung owa extrem hoitboa.

Da Skilandis is scho fias 16. Joahundat belegt und hod in Litauen und in Poin an legendean Ruaf.

Dea Begriff "Skilandis" is duach EU-Recht gschützt.

## Beleg


## Im Netz
* ''Fleisch'' (litauen.info)
* "Skilandis" (diena.lt) litauisch
Pogatschen

**Pogatschen** oda **Pogatschal** san a runds, meistns soizigs Gebäck, des wos im Karpatnbeckn, am Balkan und in da Tiakei gessn wiad.

Auf ungarisch haßns *pogácsa* und auf krowodisch *pogača*.

Es gibt vaschiedane Variantn: mit Eadäpfen, Butta, Grammen (Grammepogatschal), Schofskaas oda Kraut. Es gibt owa a siasse Pogatschal.

## Beleg


### Fuassnotn
* z.T aus da deitschn und da ungarischn Wikipedia übanumma

## Im Netz
*https://web.archive.org/web/20071006121802/http://www.completerecipes.com/87670.htm
*http://balkan-cuisine.com/2009/07/macedonian-pogacha-rich-bread.html https://web.archive.org/web/20140826134721/http://www.balkan-cuisine.com/
*Recepti za pogace
Euch-enk-Linie

De **euch/enk-Linie** is in da Sprochwissnschoft a wichtige Isoglosse. Se is de Sprochgrenz fias boarische Kennword enk und umschliaßt'n gonzn boarischn Sprochraum. Innahoib vo dera Linie wern fias hoachdaitsche Personalpronomen **euch** de boarisch Formen von enk vawendt und außahoib gibts ondre Formen vo "euch". Heitzdog gäht mim boarischn Dialekt aa de Vawendung vo de boarisch Kennwearta zruck. Statt eng, enk, enkch odar ench sogd ma grod in da Näh vo de Groaßstädt oft nur no "aich". Wei de euch/enk-Linie im Weschdn a guads Stick an Leech foigt, hoaßt mas aa **Leech-Linie**.

## Da Valaff

De euch/enk-Linie lafft um an gonzn boarischn Sprochraum ummadum. Im Sidn beginnts in Siidtirol und buid a Grenz zum Italienischn. In Eschdareich trennts as tirolerisch Siidboarische von de alemannischn Dialekte in da Schweiz und im Vorarlberg. Weida nach Nordn foigt de Linie ob Schongau an Leech und gäht bis auf Lechsend on da Donau. Vo do gähts no a Stickal nerdli auf Gundelsheim. Vo do weg gähts nordeschdli weida, lafft eschdli vo Niamberg bis auf Selb und Wilnau und grenzt de ostfränkischn Dialekte vo de nordboarischn ob. Heit is ma in Wilnau on da Oschdgrenz vom deitschn Sprochraum. Friaras is de Linie weida eschdli und nordeschdli ins heitige Tschechien ganga und hot im nordeschdlichstn Eck aa de Appl/Apfl-Linie kreizt. Heit lafft nur no a kurze euch/enk-Linie ums Sidvogdland umadum und de Hauptlinie gäht vo Selb on da eschdlichn Grenz von Bayern noch Sidn bis zur Eschdreichischn Grenz.
Domit is da heitige boarische Sprochraum außahoib vo da Appl/Apfl-Linie.

## Beleg
Hotel Sacher

Des **Hotel Sacher** liegt in da Weana Innenstod hinta da Stootsoper. Bekaunte Spezialität vaum Sacher is de Sachaduadn.

## Im Haus
Im Haus gibts des Restaurant *Anna Sacher*, de *Rote Bar*, de *Blaue Bar*, de Confiserie, s *Café Sacher* und s *Sacher Eck*. De Sachaduadn wiad in ana Außnstö in Wean Simmering produziat und vau do in de gaunze Wöd exportiat.

Emfois im Haus, owa ned ois a Teu vaum Hotelbetrieb, gibts in ehemolign k.u.k. Hof- und Kammerlieferant *[[Wilhelm Jungmann & Neffe]]*.

## Galerie


 Datei:Hotel Sacher Vienna Sept 2006 002.jpg| Hotel Sacher
 Datei:Wien Hotel Sacher Zimmer.jpg|Zimma vaum Hotel Sacher
 Datei:Café Sacher shop interior, Vienna.jpg|Da Sacher-Shop im Hotel Sacher
 Datei:Sachertorte DSC03027.JPG|De Sachaduadn
 Datei:Anna-Maria-Sacher-1908.jpg|Anna Maria Sacher


## Schau aa
* Weana Kafäähaus

## Literatua
* Ernst Hagen: *Hotel Sacher. In deinen Betten schlief Österreich*. Zsolnay, Wean 1976, ISBN 3-552-02827-7
* Ingrid Haslinger: *Kunde – Kaiser. Die Geschichte der ehemaligen k. u. k. Hoflieferanten*. Schroll, Wean 1996, ISBN 3-85202-129-4.
* János Kalmár, Mella Waldstein: *K.u.K. Hoflieferanten Wiens*. Stocker, Graz 2001, ISBN 3-7020-0935-3. S. 10-15.
* Leo Mazakarini: *Das Hotel Sacher zu Wien*. Gräfe und Unzer, Minga 1977, ISBN 3-7742-5018-9

## Im Netz

* Netzseitn vaum Hotel Sacher
* 
* Feature Geschichte des Hotel Sacher auf Bayern 2 Radiowissen
* Geschichte, Hotelkritik und Fotos des Sacher in cosmopolis.ch
Platzl (Minga)

Ois **Platzl** bezeichnet ma in Minga sowoih de erweitate Straß im Nordostn vom Marienplatz wia aa de ehmals dort glegne gleichnamige Gast- und Theatastättn. S bekonnteste Gebaide am Platzl is s Hofbräuhaus. Donebm gibts aa andre bekonnte Gaststättn, wia z. B. s Restaurant *Südtiroler Stuben* vom Alfons Schuhbeck.
Wilhelm Jungmann & Neffe

**Wilhelm Jungmann & Neffe** is a Gwaundmocha und Manufaktuawoanhändla im 1. Weana Beziak Innare Stod, aum Albertinaplotz 3. De Firma is anno 1866 grindt wuan und is k.u.k. Hof- und Kaumaliefarant gwesn.

Des Gschäft liegt wisawie von da Weana Albertina und steht unta Denkmoischutz. Es hod nedamoi a Zentreuhazung, nua damit de Hoizvatofelung kaan Schodn nimmt. In da Stuckdeckn am Plafoo is a Fresko vom Franz Lefler.  Des Gschäft is im sööbn Gebaide wias Hotöö Sacha.

## Beleg


## Literatua
* Reinhard Engel: *Luxus aus Wien I.* Czernin Verlag, Wean 2001. ISBN 3-7076-0121-8
* Ingrid Haslinger: *Kunde – Kaiser. Die Geschichte der ehemaligen k. u. k. Hoflieferanten*. Schroll, Wean 1996, ISBN 3-85202-129-4.
* János Kalmár, Mella Waldstein: *K.u.K. Hoflieferanten Wiens*. Stocker, Graz 2001, ISBN 3-7020-0935-3. S. 120-123.
* Ernestine Stadler, Frank Taubenheim: * Echt wienerisch: Über Leute und ihre Läden in Wien*. Europäische Verlagsanstalt, Hamburg 2005. ISBN 3-434-50597-0.

## Im Netz

* Netzseitn vau Wilhelm Jungmann & Neff
Oschamigga

Da **Oschamigga** oda **Oschamiddwoch** (dt.: **Aschermittwoch**, engl.: *Ash Wednesday*, ) is im Krisdndum da Ofang vo da Fostnzeit und s End vom Fosching.

Da Nama kimmt vom Brauch, de Leit in da Kiach mit an Oschnkreiz z segna. Dees soi an de Vagenglichkeit eainnan.

## Datum

As Datum vom Oschamigga richt si an Ostan aus. Da Oschamigga is da 46. Dog voam Ostasunda.

Da friaaste Termin is da 4. Feba, da spodaste da 10. Meaz.

## Im Netz
Nationaltheata Minga

S **Nationaltheata** am Max-Joseph-Platz in Minga is da Spuiort von da Boarischn Staatsoper und vom Boarischn Staatsballett. Es is im Aftrog vom Kenig Maximilian I. Joseph am Anfang vom 19. Jahrhundat baut worn. Seitdem iss oba imma wieda modernisiat und umbaut worn, und noch'm Zwoatn Wöitkriag hot mas ganz nei afbaun miassn. Da Wiedaafbau hot bis 1963 dauat und 62 Millionen Mark kost.
Heilig-Geist-Kirch (Minga)

De katholische Pfarrkirch **Heilig Geist** ghert zu de öitestn erhaltnen Kirchngebaidn in Minga. Se steht gonz in da Näh zum Viktualienmorkt in da Mingara Oitstod. De Kirch is im 14. Joarhundat ois gotischs Bauwerk afbaut worn, anno 1724/30 is se owa durch Johann Georg Ettenhofer und de Briada Asam barockisiat worn.

## Im Netz
* Hoamseitn von da Pfarrei Heilig Geist
Métis

De **Métis**, franzesisch fia *Mestizen*) san a Voik in Kanada und USA. Es san Nochfoan vo de eiropäischn Pejzhändla, bsondas aus Frankreich, England und Schottland – und vo Frauen vo indianischa Obstommung, bsondas vo de Kri, Anishinabe und Saulteaux.

Seit 1982 san de Métis ois indigenes Voik in Kanada onakonnt, seit 1983 weans in Kanada duachs *Métis National Council* vatretn. Fia de Métis gibts koa Onakennungsvafoan, so wia fia de First Nations. De Gmoana legn sejm fest, wea zu eana gheat. Bei da Voikszejlung vo 2006 hods 389.785 Métis gem.

## Sproch
De Meaheit vo de Métis redt heit englisch. De Anglo-Métis hom bis ebba 1900 *Bungee* gredt. De Franco-Métis redn Franzesisch und Michif, a Oat Kreolsproch. Michif geht oba ned auf Pidgin zruck, sondan auf Kri und Franzesisch. Des Nominalsystem is franzesisch, des Verbalsystem vo Michif is vo da Kri-Sproch.

## Beleg


## Literatua

* Maria Campbell: *Halfbreed*, Toronto 1973.
* Martha Harroun Foster: *We Know Who We Are: Métis Identity in a Montana Community*, Norman: University of Oklahoma Press 2006.
* Jacqueline Peterson: *Many Roads to Red River: Métis genesis in the Great Lakes Region, 1680-1815*, in: The New Peoples: Being and Becoming Métis in North America, Hrsg. Jacqueline Peterson und Jennifer S. H. Brown, Winnipeg: University of Manitoba Press 1985, S. 37-71.

## Im Netz

* Geschichte der Métis Nation in Ontario
* The Virtual Museum of the Métis History and Culture
* Richard Dick Garneau: ''Metis nation of the North West. Complete History of the Canadian Metis Culture''. Auf: Canadian History. A Distinct Viewpoint, 11. Oktober 2007.
* Hans-Jürgen Hübner: ''Métis''
K.u.k. Hoflieferant

A **k.u.k. Hoflieferant** (*kaisalicha und keniglicha Hofliefarant*) woa im Kaisareich Östareich-Ungarn a Firma, vua oim a Händla oda a Dienstleista, dea wos duach a kaisalichs Privileg a Sondabewülligung ghobt hod, Woan und Dienstleistungen aun in Hof in Wean z liefan. So a Liefarant hod des aa effentlich annoncian deafn. Da Kaisa hod de Auszeichnung owa jedazeit wiedaruafn kena.

De Steigarung vaum Hofliefarantn woa da **k.u.k. Kammerlieferant** (Kaumaliefarant). Des woan Liefarantn, de wos bis in de privatn kaisalichn Gemächa vuaglossn wuan san. Bis 1911 hod ma zeascht Hofliefarant wean miassn, um späda bei bsundara Leistung aa no Kaumaliefarant z wean, des wos no exklusiva woa.

Aa heit gibts no Firman, de wos in Titl fian und damit weabm, obwoi a ka offiziölle Bedeitung mea hod. De zwa Dutzend Hofliefarantn, de wos bis heit no gibt, haum an exzellentn Ruaf und a Aura vau Exklusivität. Zu Kaisas Zeitn hods in Wean mea ois 500 Hofliefarantn gem, im gaunzn Kaisareich gschätzte 2500. De meistn Hoflieferantn san im Lauf vo da Zeit vaschwundn, weu de Privilegien weggfoin san und weus so geng de Billigimporte ned konkurrenzian haum kena.

## Beleg


## Literatua

* Joachim Kronsbein. *"Haben gewählt?": Wiens Hoflieferanten pflegen die Nostalgie.* In: Spiegel Geschichte, 6/2009. Die Habsburger: Aufstieg und Fall der mächtigsten Familie Europas. 
* Catharina Christ: *Jüdische k. und k. Hoflieferanten in der Textilbranche mit Niederlassung in Wien in der Zeit von 1870 bis 1938*. Dipl.-Arb., Wean: Universität, 2000
* 
* 
* 

## Im Netz
* 
* k.u.k. Hoflieferanten
The Rock

**The Rock** (englisch *da Fejs*) stehd fia:

* *The Rock – Fels der Entscheidung*, a Actionfuim iba Alcatraz vo 1996

**Eadkunde**:

* Alcatraz, de Gfengnisinsl in da Bucht vo San Francisco
* da Koikstoafejs vo Gibraltar
* *The Rock (Georgia)*, a Ort in de USA
* de Sandstoa-Monolithen *Uluṟu*, friara Ayers Rock oda *The Rock*

**Persona**:

* Dwayne Johnson (* 1972), US-amerikanischa Schauspuia und Wrestla vo samoanischa Heakumft
* *Rocky Marciano* (1924–1969), italo-amerikanischa Boxer

**Schau aa**
* Rock
Rock (Gwand)

A **Rock** (vo oidhochdeitsch: *roc(h)* Gspinst, vo *ruc* spinna) wor im Middloita a Obagwand mit Earmen fia boade Gschlechta (ba Weiwan knechelang, ba Mannan knialang) Heit moants im Boarischn  moast  Fraungwand (an **[[Kiddl]]**) oda a Monnagwand (a **Jackn**).

Im Middloita hod si de Tradition duachgsetzt, dass de Fraun an Kiddl trogn hom und de Manna Hosn. De Tradition is in de letztn Joarzehnt in Auflesung begriffa. Hosn hom si aa fia Fraun duachgsetzt, speziej in da koidn Joareszeit. Da Damenrock wead vor oim im Summa und zu bestimmtn Olessn trogn. De Form vom Damenrock hod si fia Monna lange Zeit nua im Schottnrock (Kilt) dahoidn ghobt. Heit gibts oba aa wieda Manna, de wo de Form vo an "Damenrock" trogn.

## Damenrock
Da Damenrock is im Boarischn a Synonym fia Kiddl. Ea is in seina Form, Oart, Foarb und Läng sea variabl und extrem modeobhengig.

Es wead beispuiweis noch da Läng einteit: Minirock (moast eppa bis zu Mittn vo de Obaschenke), Midirock (eppa ibas Knia) und Maxirock (eppa bis za de Kneche); oda noch da Form: Foitnrock, Bleistiftrock, Glocknrock usw.

## Herrnrock
Herrnrock wead im Boarischn oft synonym fia Jackn vawendt. Im engan und traditionejn Sinn besteht a Herrnrock oba aus zwoa Tein, de wo an da Taille zammgnaht san. Beispui fia tradidioneje Formen: da Uniformrock, da Reitrock und da Gehrock.

## Galerie

Datei:Minirock (Lack) Photo Model 2.jpg|Fotomodell im Lack-Minirock
Datei:Fotothek df roe-neg 0006583 011 Bilder Tanzende Jugendliche in Tracht.jpg|Diandlrock
Datei:Eve Mayfair at Porn Star Karaoke August 9, 2005.jpg|Porn-Star Karaoke
Datei:Microskirt2.jpg|Mikrorock
Datei:MacNeil 05PNW 001.jpg|Schottnrock fia Fraun und Monna
Datei:Egon Schiele - Selbstbildnis als Halbakt in schwarzer Jacke - 1911.jpeg|Egon Schiele, Sejbsbuidnis, Hoibakt mit Rock
Datei:Gray blazer brown shirt black split skirt sheer tights and strappy heels - modeled by Marina Daschner.jpg|alt=


## Im Netz
Rock

**Rock** steht fia:
* a Gwand, schaug Rock (Gwand)
* a Musigenre, schaug Rockmusi und Rock ’n’ Roll
* a Fabewesn („Vogel Rock“), schaug Roch
* an konkav-konvexen Klemmkei fias Fejsnklettan

**Schau aa**
* The Rock (Begriffsklearung)
Trackshittaz

**Trackshittaz** is a östareichische Hip-hop-Gruppe‎ ausm Mühviadl.  Mitm Liad *Oida taunz!* homs ois easchte österreichische Hip-Hop-Gruppn an Nummer-aans-Hit gschofft. Eanare Texte san zum grossn Teu Boarisch.

Bekannt wuan sans 2010 iwa YouTube. Da Titl *Alloa bam Fraunz* s Persiflage auf den Titel *Alors on danse* vom belgischen Rapper Stromae is in kiazasta Zeit mea wia 100.000 Moi klickt wuan.

## Besetzung
* Lukas Plöchl (Künstlernam G-Neila)
* Manuel Hoffelner (Künstlernam Manix)

## Bandgschicht
De Gruppn is im Frühjahr 2010 vom Lukas Plöchl und seim Bandkollegn Manuel Hoffelner, am Schüler aus Leopoldschlog, gegründet wuan.
Vom Oktober 2010 bis zum Jenna 2011 hod da Plöchl an da Castingshow Helden von morgen vom ORF mitgmacht. Noch seim Auftritt in da easchtn Show san de beidn mit eanam Liadl *Oida taunz!* vo Sony Music unter Vadrog gnumma wuan. Anfang November hod des Liadl dann Blotz 1 in de österreichischen Singlecharts erreicht. Mit *Guuugarutz*, des im Jenna 2011 erschienen is, hams es a auf den Blotz bracht.

Im Herbst 2010 han de Trackshittaz für de österreichische Vorentscheidung zum Eurovision Song Contest 2011 nominiert wuan und ham an zwoatn Blotz gschafft.
As zwoate Album *Prolettn feian längaah* hod genau wia as Debüt sofort an easchtn Blotz erreicht und is vo da Musikindustrie mit da goidanan Schoiplattn auszeichnet wuan. Für de Football-WM hams den Song *Touchdown* gschrim.

2012 ham de Trackshittaz wieder an da nationalen Vorentscheidung vom Eurovision Song Contest 2012, *Österreich rockt den Song Contest*, teilgnumma und mit dem Liadl *Woki mit deim Popo* vor da Conchita Wurst gwunna

Beim Eurovision Song Contest in Baku sans dann scho im easchtn Semifinale ausgschiedn. Dabei hod se da Hoffelner am Knia verletzt.

Im Joah 2014 homs a sie mit 2 neiche Liada (Gmiatlich Dreschn und Schuachblattlaboogie) zruckgmödt und des neige Album #TS4 onkindigt, wos am 21 Mäaz 2014 ausakummt.

## Diskografie

### LPs
* Oidaah pumpn muas‘s (2011)
* Prolettn feian längaah (2011)
* Traktorgängstapartyrap (2012)
* Zruck zu de Ruabm (2012)
* 

### Singles
* Oida taunz (2010)
* Guuugarutz (2011)
* Killalady (2011)
* Touchdown (2011)
* Grüllarei (2011)
* Oida Chüüü (2011)
* Woki mit deim Popo (2012)
* Geila Ois... (2012)
* Gmiatlich Dreschn (2014)
* Schuachblattlaboogie (2014)

## Beleg


## Im Netz

* Netzseitn vo Trackshittaz
Gibraltar

**Gibraltar** is a britischs Ibaseegebiet on da Sidspitzn vo da Iberischn Hoibinsl. De Souveränität vom Vaoanigtn Kinireich is vo Spanien nia onakonnt worn.

Gibraltar werd aa: *[[The Rock]]*, da Fejsn gnennt.

## Eadkunde

Gibraltar liegt an da Noadseitn vo de Meeaenge *Stross vo Gibraltar*, do wo Eiropa und Afrika am dichtestn zamma lieng. As Territorium umfosst nur a Landfläch vo 6,5&nbsp;km2. De Grenz zwischn Gibraltar und Spanien is nur 1,2 Kilometa long.

## Gschicht
Gibraltar guit ois s Rickzugsgebiet vo de Neandatoia in Eiropa. Gsichate Spurn gibt's bis ebba vor 28.000 Joar.

Im Oitatum hod Gibraltar ois ana vo de Sain vom Herakles goitn. Obwois koane remischn Spurn gibt, woarn de Rema wohrscheinli do, wei Gibraltar an lateinischn Nam ghobt hod „Mons Calpe“. Auf de Rema san de Westgotn gfoigt.

711 is Gibraltar durch de muslimischn Araba und Berba eihgnumma worn. Da Nam Gibraltar kimmt aa aus'm Arabischn vo *Dschebel Tarik* „Beag vom Tarik“, dea wo a maurischa Fejdherr woar.

## Im Netz

* www.gibraltar.gi (englisch)
* Umfangreiche Darstellung von Gibraltar (englisch)
Alcatraz

**Alcatraz** is a Insl mittn in da Bucht vo San Francisco, Kalifornien in de USA. Uaspringlich woas a Fort, spada a Hochsichaheitsgfängnis, heit is a Touristnattraktion. Alcatraz guit ois Oat Nationalpark und wead vom *US National Park Service* vawoit.

Auf da Insl steht aa da ejtaste Leichturm o da US-amerikanischen Westküstn.

## Gschicht

### Schliassung

1963 is as Hochsichaheitsgfängnis gschlossn woan. Voa oim weng de hochn Betriebskostn vauasocht duachn ständign Vafoi vo da Bausubstanz vo da Olog duachs Soizwossa. Seitdem is de Insl unbewohnt

### Besetzung duach Indiana

De Insl is 1964 und vo 1969 bis 1971 duch Indiana bsetzt woan, de wo de Rickgob vo da Insl on de Indiana gfoadat hom. Voa oim de zwoate Besetzung hod a gross Presseecho vauasocht und is duach Kinstla, z. B. de Rockband *Creedence Clearwater Revival* untastitzt woan. Gnutzt hods nix, de Insl in 1971 vom FBI gramt woan. Seit 2011 gibts dozua a Dauaaustejung im American Indian cultural center vom ehemolign Gfängnis.

## Literatua

* Ingo Becker-Kavan: *Alcatraz – Ein Synonym für Abschreckung*. Verlag Koenigshausen&Neumann, 1998 und 2009, ISBN 3-8260-1415-4.

## Im Netz

* 
* Virtuella Rundgang auf Alcatraz. 
* Doku vo Alcatraz
Inuit

**Inuit** san de indigenen Voiksgruppm, de wo im arktischn Tei vo Kanada und auf Grönland lebm. De Bezeichnung Eskimo is a Obabegriff, wo de Inuit dazua ghean, oba aa no ondare arktische Voiksgruppm wia de Yupik und de Aleuten.

De Sproch vo Inuit is *Inuktitut* (Noadwestkanada und Grönland) und *Inuinaqtun* (arktisches Zentralkanada).

Seit de 1960a Joa is des traditioneje Nomadnlebm vorbei. Bewohnt wean heit voagfeatigte Siedlungshaisa. Schneemobile und Kanus mit Außnbordmotor hom de Schlittnhund und de Kajaks easetzt. Schlittenhund san heit nua no a Luxus.

## Literatua
* Hartmut Krech (Hrsg.): Autobiografie eines Eskimo-Mannes. In: *IndianerLeben. Indianische Frauen und Männer erzählen ihr Leben*. Norderstedt: Books on Demand 2009. ISBN 978-3-8391-1047-8
* David Morrison, Georges-Hébert Germain: *Eskimo&nbsp;– Geschichte, Kultur und Leben in der Arktis*. Frederking & Thaler, Minga 1996. ISBN 3-89405-360-7
* Ansgar Walk: *Kenojuak&nbsp;– Lebensgeschichte einer bedeutenden Inuit-Künstlerin.* Pendragon, Bielefeld 2003. ISBN 3-934872-51-4

## Im Netz

* Inuit-Kultur&nbsp;– Inuit-Kuitua
* ''Inuit Indians.'' Crystalinks
Asamkirch (Minga)

De **Asamkirch** (offiziell **St.-Johann-Nepomuk-Kirch**) in da Sendlinger Straß in da Oidstod von Minga is von 1733–1746 von de Briadan Asam (Cosmas Damian Asam und Egid Quirin Asam) erricht worn. Se guit ois oans von de wichtigstn Bauwerke von de beidn Hauptvatretan vom süddeitschn Spätbarock.
Eskimo

**Eskimos** san a Gruppm vo indigenen Vejkan ausm neadlichn Polargebiet. Eana traditionejs Siedlungsgebiet reicht vo Noadostsibirien iba Alaska und Kanada bis auf Grönland.

## Etymologie
Eskimo woa uaspringlich a reine Fremdbezeichnung, de wo oft ois obweatend ealebt woan is, weil friaras vamuat woan is, dass *Rouhfleischessa* bedeit. Bsondas de vo Inuit grindte Oaganisation *Inuit Circumpolar Council* hod vasuacht "Inuit" ois Gsomtbezeichnung duachzsetztn. Des wead oba ned vo oin Eskimos akzeptiat. De Bezeichnung Inuit wead vo de Voiksgruppm obglehnt, bei dena as Woat "Inuit" in da Sproch ned voakimmt. Es gibt aa Vejka, wia de Inupiat, de wo groussn Weat drauf leng, zum "groussn Voik vo de Eskimos" z ghean.

De vaschiedanan Eignbezeichnunga vo de Eskimo-Vejka bedeitn olle "Mensch", z. B. in Sidalaska „Yupik“, in Nordwestalaska „Inupiat“, im Mackenziegebiet „Inuvialuit“, in Noad- und Nordostkanada „Inuit“ und auf Grönland „Kalaallit“.

De Bezeichnung "Eskimo" kimmt vo de Kri- und Algonkin-Indiana, de wo olle Vejka im Polargebiet, de wo ned mit eana vawondt woan, so gnennt hom. De uaspringliche Vamutung, dass des "Rouhfleischessa" bedeitn dadat, guid heid ois wiedalegt. Heit wead ognumma, dass Eskimo ausm Kri-Wort „aayaskimeew“ = „Schneeschuahmocha“ (englisch: „Snowshoe netters“) heagleit is..

## Vabroadung
De Ozoi vo de Eskimos wead heit auf ebba 160.000 gschätzt. Davo lem in Grönland ebba 50.000 und in Kanada ebba 60.000.

Obwoi de Eskimos weit vastraat lem, is de Sprochvawondtschoft zwischn de Vejka sea eng.

## Galerie


Inuk 1995-06-13.jpg|Inuk 1995 (Territorium Nunavut, Kanada)
Cape Dorset Summertime 2002-08-04.jpg|Cape Dorset, Inuit-Siedlung in Nunavut
Eskimo Family NGM-v31-p564-2.jpg|A Inuit Familie, 1917
Inuit man 1906.jpg|Inuit Mo, 1907
Nanook Harpooner 1920.jpg|Eskimo mit Harpune, 1920
Harpon Unaaq MHNT ETH AC 198.jpg|Unaaq 
Iglu building 1 1998-03-30.jpg|Iglu im Bau


## Beleg


## Im Netz
*Adapting to climate change: social-ecological resilience in a Canadian western arctic community. Conservation Ecology 5(2)
*Canadian Council on Learning, State of Inuit Learning in Canada
*Contemporary Food Sharing: A Case Study from Akulivik, PQ. Canada.
*Internet Sacred Text Archive: Inuit Religion
*Inuit Culture
*Inuit Exposure to Organochlorines through the Aquatic Food Chain. Environmental Health Perspectives 101(7)
*Inuit Women and Graphic Arts: Female Creativity and Its Cultural Context. The Canadian Journal of Native Studies 9(2)
*Pauktuuit Inuit Women of Canada, The Inuit Way: A Guide to Inuit Culture
Theatinakirch (Minga)

De **Theatinakirch** in Minga, offiziej: **St. Kajetan**, is Hof- und zugleich Ordnskirch vom Theatinaordn gwen. Se is de easchte Kirch nördli von de Oipn, de im Stil vom italienischn Spätbarock baut worn is. De Kirch liegt im Nordostn vom Kreizviertl an da Feldherrnhalle und ghert heit architektonisch zum Ensemble vom Odeonsplatz.
Stadlshow

Da **Silvesterstadl** (vo Meaz 1981 – Juni 2015 "Musikantenstadl", Septemba - Dezember 2015 "Stadlshow") is a live ausgstrahlte Untahoitungsshow im effntlich-rechtlichn Fernsehn mit voikstümlicha Musik, Blosmusik, populära Klassik, deitschn Schlogan und intanationala Untahoitungsmusik. De Show is a Koproduktion im Rahmen von da Eurovision und tourt durch Östareich, Deitschland, de Schweiz und Südtirol. Für die "Stadlshow" is a neichs Konzept entwickelt wordn, was nimma an den Vorgänger "Musikantenstadl" erinnert, z. B. a neiche Kulissen, neiche Musiker etc. Produzent is da ORF, mi'm Boarischn Rundfunk und 'm Schweiza Fernsehn zamm. Die erste "Stadlshow" hat am 12. September 2015 in Offenburg in Deitschland stattgefunden. Allerdings ham si voi weng Leute die Sendung angeschaut. In "Silvesterstadl" gibt's weiterhin, 2015 allerdings unterm Namn "Silvester-Stadlshow".

Die letzte reguläre Ausgab und die "Silvester-Stadlshow" is von Franicine Jordi und Alexander Mazza moderiat wordn. Seit Silvester 2016 moderiert Jörg Pilawa stattm Alexander Mazza. Des is im Mai 2016 bei aner Pressekonferenz bekannt gebn wordn. Von 2006 bis Juni 2015 hat Andy Borg moderiat, da nu unterm Namen "Musikantenstadl". Der erste Moderator vom "Musikantenstadl" war Karl Moik, er hat vo Beginn 1981 bis 2005 moderiat.

## Im Netz
* Hoamseitn vo da "Stadlshow"
* Die "Stadlshow" auf der ARD-Website
Michael von Faulhaber

Da **Michael Kardinal von Faulhaber** (* 5. März 1869 in Klostaheidnfeld, Untafrankn; † 12. Juni 1952 in Minga) is a katholischa Theologe gwen. Von 1910 bis 1917 war er Bischof von Speyer gwen und danoch bis zu seim Tod Erzbischof von Minga und Freising.

Im Jahr 1951 hot da Faulhaber im Freisinga Dom an Joseph Ratzinger und dessn Bruada Georg zum Priesta gweiht.
Kyrill I.

**Kyrill I.**, bürgalich **Wladimir Michailowitsch Gundjajew** (* 20. Novemba 1946 in Leningrad, heit Sankt Petersburg), is seit 'm 1. Feba 2009 Patriarch von Moskau und da gonzn Rus und damit da Vorsteha von da Russisch-Orthodoxn Kirch. Davor is er Erzbischof und Metropolit von de Bistüman von Smolensk und Kaliningrad gwen.
Odeonsplatz

Da **Odeonsplatz** is a Platzl in da Oitstod von Minga, des wo am sidlichn Obschnitt von da Ludwigstraß liegt. Es is a Bstandteil von da Achsn Odeonsplatz – Ludwigstraß – Siegestor. Da Odeonsplotz hoaßt seit 1827 noch 'm Konzertsoi Odeon, den Ludwig I. an da Sidwestseitn vom Plotz hot baun lassn.
Karwendl

'S **Karwendl** is a Gebirgsgruppn von de *Nördlichn Kalkalpn*. Es liegt geografisch zwischn Tirol und Bayern, wobei da greßere Teil vom Gebirg af'm tirolerischm Gebiet is. De Grenzn zwischn Bayern und Tirol verlaft üba de *Nördliche Karwendlkettn* und durchs *Vorkarwendl*. Vier Gebirgskettn ziahng si von West noch Ost; hinzu kumma zohlreiche Seitnkettn und -gruppn und noch Nordn a weitlafigs Vorgebirge.

## Im Netz
* karwendel.org – Offizielle Website des Vereins Alpenpark Karwendel. Mit Informationen zum Naturschutz, Ausflugstipps und zahlreichen Hintergrundinformationen über die Aktivitäten des Vereins
* steinmandl.de – Allgemeine Artikel zum Karwendelgebirge und Beschreibungen zu ausgewählten Touren
* jetz-werds-eng.de – Initiative gegen den Ausverkauf des Naturschutzgebiets Karwendel
* karwendelgipfel.de – Liste aller Karwendelgipfel
Ludwigstraß

De **Ludwigstraß** is nebm da Brienner Straß, da Maximilianstraß und da Prinzregentnstraß oane von de vier städtebaulich wichtigstn Prachtstraßn in Minga. Sie beginnt am Odeonsplatz und verlaft ganz grod in nordöstlicha Richtung, etwa parallel zum Isar-Hochufa. Sie übaquert an Oitstodring (Oskar-von-Miller-Ring/Von-der-Tann-Straß), weitet si am End no amol zu am viereckign Platz (Geschwister-Scholl-Platz/Professor-Huber-Platz), der von de Gebaidn von da Universität umschlossn wird, bis sie am Siegestor endt. De axiale Verlängerung wird ab dort Leopoldstraß gnannt.
Obelisk am Karolinenplatz

Da **Obelisk am [[Karolinenplatz]]** in Minga is a Monument in da Maxvorstod. Wegn seina Lage am Schnittpunkt von drei Straßnachsn is er weithin sichtbar. Erricht is er worn ois Ehrnmal für die Soldatn von da Boarischn Armee, de beim Russlandfeldzug vom Napoleon gfoin san.
Café Griensteidl

des **Café Griensteidl** in Wean, aa bekaunt ois „Café Größenwahn“, is im spädn 19. Joahundat (1847–1897) a berihmts Kinstlalokäu gwesn. Des Kafäähaus woa aum Michaelerplotz im Palais Dietrichstein, wisawie vaum oidn Burgtheata und da Hofburg.

1897 is des Gebaide zaumtn Café ogrissn wuan. De Staumgäst, drunta da Karl Kraus, da Peter Altenberg und da Arthur Schnitzler haum des mit an grossoatign Leichnmoih gfeiat. Da Karl Kraus hod aun dem Omd vom Felix Salten weng an kritischn Aufsotz iwa de Kafäähausliteratn a boa Watschn griagt, wos da Schnitzler in sein Dogebuach mit Genugtuung vameakt hod.

Wia s Griensteidl zuagmocht woa, san vü Kinstla ins Café Central iwasiedlt.

1990 is am söm Uat im 1. Beziak wieda a Café Griensteidl eaeffnet wuan.

## Literatua
* Michael Horvath, Fritz Panzer (Hrsg.): *Erweiterte Wohnzimmer. Leben im Wiener Kaffeehaus*. Buchkultur Verlags-Gesellschaft, Wean 1990, ISBN 3-9010-5203-8, (*Edition Buchkultur*).
* Harold Segel (Hrsg.): *The Vienna Coffeehouse Wits, 1890-1938*. Purdue University Press, West Lafayette IN 1993, ISBN 1-55753-033-5.
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 3-218-00543-4, S.&nbsp;535f.

## Im Netz

* Netzseitn vaum Café Griensteidl
*
Joseph Wendel

Da **Joseph Kardinal Wendel** (* 27. Mai 1901 in *Blieskastel*; † 31. Dezemba 1960 in Minga) is vo 1952 bis 1960 Erzbischof vo Minga und Freising und davor vo 1943 bis 1952 Bischof von Speyer gwen.

## Lem
Joseph Wendel is in da domois boarischn Saarpfalz geborn. Nachm Abitur und Studium hod a am 30. Oktober 1927 in Rom duach Basilio Kardinal Pompilj sei Priastaweih griagt.
1941 isa vom Papst Pius XII. zum Titularbischof von *Lebessus* (Lebissos) in Lykien gmochd und zum Koadjutorbischof des Bistums Speyer bstaid. Sei Bischofsweih hod eam am 29. Juni 1941 da Bischof vo Speyer Ludwig Sebastian gschpend; Mitkonsekratoren warn da Bischof von Wirzburg, Matthias Ehrenfried, und da domalige Weihbischof vo Bamberg, Joseph Otto Kolb. 1943 isa zum Bischof von Speyer ernannt worn. 1952 isa da Nachfoiga vom Michael Kardinal von Faulhaber afn Stui des Erzbischofs von Minga und Freising.

Scho ois Bischof vo Speyer wa da Wendel in den Afbau vo a süaddeitschen Statthoitarei vom Ritterorden vom Heiligen Grab zu Jerusalem eibundn. Im Novemba 1952 is de Ernennung zum Ehrengroßprior des Ritterordens vom Heiligen Grab zu Jerusalem durch Kardinal-Großmeister Nicola Canali in Rom erfoigt.

Am 12. Jenna 1953 mochdn da Papst Pius XII. zum Kardinal und nimdn ois Kardinalpriesta vo *Santa Maria Nuova* ins Kardinalskollegium af.

1956 isa da easchde Militärbischof vo da neien Bundeswehr worn. Sei theologischa Höepunkt is de Organisation vom *Eucharistischn Wejdkongress* in Minga 1960.
Noch da Suivestapredigt im seibign Joa, isa vaschien.

## Bischofswappn
Sei Woppn zoagt in Fejd 1 und 3 a weiss Greiz af blaun Fejd, S`Bistumswappn vo Speyer. Im Fejd 2 und 4 sei persenlichs Woppn, af blaun Grund iba an Wainbandl a weiße Daum und drunta a Krona. De Krona steht fürs Reich Christi (Christkönig), s Wossa drüber symbolisiert s Wossa da Tauf, duach des ma ins  Reich Christi eidritt. Zwoamoi steht drüber de Daum: Ais Symbol fia den Heiligen Geist der Liab und da Wahrheit.

s ibaoabeitete Woppn vom Kardinal Wendel. Im Woppnschild is da Freisinger Moa ois Zeichn fia de Erzdiözese Minga und Freising sowia des persenliche Woppn des Kardinals.

De Woate  vo seim Wappensprichal, „Veritati et Caritati“, verweisn af s Reich da Woarheid („Veritati“) und da Liab („Caritati“), dem Kardinal Wendel deana woit: Grod a in Zeitn da Missachtung des Glaubens wia im Drittn Reich, wo ea se des Sprichal ausgsuacht hod.

## Ehrunga
* 1952: Grouss Vadeanstgreiz mit Stern und Schuitabandl vo da Bundesrepublik Deitschland
* 1958: Boarischa Vodeanstordn

## Beleg


## im Netz

* 
* Lebenslauf Kardinal Wendel
* 
* 
* Joseph Wendel in den Saarländischen Biografien
Abtei St. Bonifaz

De **Abtei St. Bonifaz** in da Mingara Maxvorstod is a Benediktinaklosta im Rang von eina Abtei. 'S Klosta is 1835 vom Kenig Ludwig I. gründt worn und vom Architektn Georg Friedrich Ziebland entworfn. Im Jahr 1850 is s nachad feialich eigweiht worn.
Algonkin

De **Algonkin** oder **Algonquin** san a Voik bzw. a Gruppm vo indianischn Vejkan. Sie ghean zu de Easchtn Nationa vo Kanada und eanare Sprochn ghean zua Algonkin Sprochfamilie. Uaspringle woa des a Jagavoik im Toi vom Ottawa Fluss, wo heit de Grenz zwischn de kanadischn Provinzen Ontario und Québec valafft.

Wia de Algonkin im Joa 1603 zum easchtn Moi mit eiropäischn Siedlan zammtroffa san, woans ebba 6000 Leit. Heit gibts ebba 8000 Algonkin. Se legn großn Weat auf eana kuiturelle Identität und pfleng a eana Sproch. Vo de jingan Leit wo Algonkin ren san vui Weata aus da Kri-Sproch ibanumma woan.

De Algonkin Sprochfamilie is vui weida vabroadd ois de Algonkin sejba. Do ghean Indianasprochn dazua, de wo iban gonzn amerikanischen Kontinent vastraat san.

## Beleg


## Literatua

* 
* 

## Im Netz
* Hoamseitn vo da Algonquin Nation
* Tolatsga: ''Algonkin - Sprache und Völker'' (englisch)
* Native Languages: ''Algonquin Culture and History'' - Webressource (englisch)
* (englisch)
Remisches Reich

S **Remische Reich**, lateinisch: **Imperium Romanum** (de antike stootsrechtliche lateinische Bezeichnung hoasst „Senatus Populusque Romanus“ (S.P.Q.R.): „Da Senat und s Voik vo Rom“) is dees Gebiet, wo de antike Stod Rom und da remische Stoot zwischn 8. Jh. v. Kr. und im 7. Jh. n. Kr. durch De römischn Kaisa beheascht hod. A kloare Obgrenzung is oba ned megli, wei s Remische Reich Voalaifa und Nochfoiga (Byzanz) ghobt hod.

Kunst, Kuitua, Handl und Lemsqualität hom in da Zeid vom Remischn Reich a Houchzeid eareicht, wo eascht hundate Joa spoda in Eiropa und Afrika wieda dalangt worn san.
 
S „Remische Reich“ woar a Stoot, a Gsejschoftsform und gleizeiti a universeje Idee vom grenznlosn Reich, a Vaeinigung vo vui Vejkan, Sprochn und Religiona.

S antike Rom hod bis heit an nochhoitign Eihfluss af's eiropejische Rechts- und Stootswesn. De lateinische Sproch lebt in de romanischn Sprochn weida.

## Literatua

* Hermann Bengtson: *Grundriß der römischen Geschichte mit Quellenkunde. Republik und Kaiserzeit bis 284 n.&nbsp;Chr.* 3. durchges. u. erw. Auflage, Beck, Minga 1982 (zeascht 1967), ISBN 3-406-08617-9 
* Ada Gabucci: *Rom und sein Imperium*. Theiss, Stuttgart 2005, ISBN 3-8062-1932-X 
* Karl-Joachim Hölkeskamp, Elke Stein-Hölkeskamp (Hrsg.): *Erinnerungsorte der Antike. Die römische Welt*. Beck, Minga 2006, ISBN 3-406-54682-X.
* Ingemar König: *Der römische Staat – Ein Handbuch*. Reclam, Stuttgart 2007, ISBN 978-3-15-010644-0
* Wolfgang Schuller (Hrsg.): *Das Römische Weltreich*. 2. Auflog. Theiss, Stuttgart 2003, ISBN 3-8062-1744-0

## Im Netz

* Link 
* Infos ibas antike Rom 
* Theodor Mommsens ''Römische Geschichte'' im Projekt Gutenberg
* Remische Geschichte in annalistischer Darstellung
* Remische Republik / Remisches Imperium
*